jkorsvik/nowiki_second_scrape_merged huggingface dataset:
Universität Liechtenstein

Universität Liechtenstein (tidligere Hochschule Liechtenstein og Fachhochschule Liechtenstein) er et universitet i Vaduz i fyrstedømmet Liechtenstein. Det har ca. 1200 studenter.


== Historie ==
Skolen ble grunnlagt i 1967 for å utdanne studenter innen økonomi og etterhvert tekniske fag igjennom Liechtenstein School of Engineering. I 1997 ble Liechtensteinische Ingenieurschule omgjort til Fachhochschule Liechtenstein. I 2005 ble denne faghøgskolen omgjort til Hochschule Liechtenstein. Den 1. februar 2011 skiftet høgskolen navn til Universität Liechtenstein.


== Eksterne lenker ==
(de) Offisielt nettsted 
(en) Offisielt nettsted 
(en) University of Liechtenstein – kategori av bilder, video eller lyd på Commons
Frank William Abagnale jr.

Frank William Abagnale jr. (født 27. april 1948 i New York City i staten New York i USA) er en amerikansk tidligere sjekksvindler og bedrager. I løpet av fem år på 1960-tallet benyttet han falske sjekker til en verdi av 2,5 millioner amerikanske dollar i til sammen 62 forskjellige land, og under minst åtte forskjellige alias. Etter at han ble tatt, sonet han fengselsstraff i Frankrike og der etter Sverige, før han ble utlevert til USA og startet å jobbe for Federal Bureau of Investigation (FBI). Han jobber i dag som konsulent og foreleser for FBI Academy og feltkontorer. Han driver også firmaet Abagnale and Associates, der han hjelper bedrifter med å forebygge finansielle bedragerier. Livet hans har blitt filmatisert i filmen Catch Me If You Can, som er basert på boka med samme navn.


== Bøker ==
Catch Me if You Can, 1980 (gitt ut på nytt flere ganger senere, inkludert i 2002). Skrevet sammen med Stan Redding. ISBN 0-448-16538-4/ISBN 978-0-7679-0538-1
The Art of the Steal, 2001. ISBN 978-0-7679-0683-8
Real U Guide To Identity Theft, 2004.  ISBN 978-1932999013
Stealing Your Life, April 2007.  ISBN 978-0767925860


== Filmen om Abagnale ==
Livet til Abagnale ble filmatisert i Catch Me if You Can fra 2002, basert på boka som bærer samme navn. Filmen er regissert av Steven Spielberg og har Leonardo DiCaprio i hovedrollen som Abagnale, mens Tom Hanks spiller den fiktive detektiven Carl Handratty. Abagnale har uttalt i intervju at filmen er omtrent 80 prosent sann.


== Referanser ==


== Eksterne lenker ==
(en) Frank William Abagnale jr. på Internet Movie Database 
(en) Frank William Abagnale jr. hos The Movie Database 
Mester-svindleren – Dagbladet.no
Głogów

Głogów (tsjekkisk Hlohov, tysk Glogau, ungarsk Galagonyás) er en by ved Odra i det sørvestlige Polen. Den ligger siden 1999 i det nederschlesiske voivodskap, og tilhørte i årene 1975–1998 voivodskapet Legnica. Befolkningstallet var 81 312 i 2007.


== Historie ==
Głogów er en av de eldste byene i Polen, og ble grunnlagt av den slaviske dziadoszaner-stammen. Den første gangen byen nevnes er i Thietmars krøniker som urbs Glogua i 1010, da den ble inntatt av den tysk-romerske keiseren Henrik II. Tyske styrker beleiret igjen byen 9. august 1017, og slaget ved Głogów stod 14. august 1109 da Henrik V gikk til angrep, men ble stanset av polske styrker under Bolesław III den skjevmunnede. I 1157 ble byen brent av innbyggerne etter at Fredrik I Barbarossa hadde inntatt den.
I 1180 ble den bygget opp igjen under Konrad I av Głogów, sønn av Władysław II den landflyktige, og ble hovedstad for et fyrstedømme. I 1252 ble Głogów innvilget byrettigheter av Magdeburg.
I det 16. århundre døde den piastiske Głogów-grenen ut med Jan II av Głogów. Fra 1491–1506 ble byen styrt av Jan I Olbracht og Sigismund I den gamle. I 1526 kom den under de østerrikske habsburgerne, og ble kortvarig inntatt av svenskene i 1648. I 1742 ble den avstått til Preussen med resten av Schlesien som følge av den østerrikske arvefølgekrig, og ble kjent under sitt germaniserte navn Glogau.
Før 1945 lå Glogau i Regierungsbezirk Liegnitz i den prøyssiske provinsen Nedre Schlesien. Under andre verdenskrig ble den 95 % ødelagt. Etter krigen ble byen som følge av Jaltakonferansen innlemmet i Polen og den tysktalende delen av befolkningen fordrevet. De første polske nybyggerne kom til Głogów i mai 1945, bare for å finne ruiner.


== Vennskapsbyer ==
Amber Valley, Eisenhüttenstadt, Kamjanets-Podilskyj, Laholm, Langenhagen, Middelburg, Riesa


== Eksterne lenker ==
(pl) Offisielt nettsted 
(en) Głogów – kategori av bilder, video eller lyd på Commons 
(en) Głogów – galleri av bilder, video eller lyd på Commons 
Katolsk Głogów
Toruń

Toruń  ( ['tɔruɲ] ; kasjubisk Torń, tysk og historisk norsk Thorn) er en by i det nordlige Polen med distriktsnivåstatus. Den ligger ved elven Wisłas bredder, og har 208 386 innbyggere, noe som gjør den til den nest største byen i det kujaviskpommerske voivodskap etter Bydgoszcz. 
Middelalderbyen Toruń, fødestedet til Nikolaus Kopernikus, er skrevet inn på UNESCOS liste over verdens kulturarv.


== Historie ==
Toruń (Thorn) ble grunnlagt av Den tyske orden på 1230-tallet. En teori er at byen er oppkalt etter korsfarerbyen Toron i kongeriket Jerusalem, mens andre peker tilbake på den lille landsbyen Toruń eller Toroń som fantes her før Den tyske ordens ankomst. 
Fra 1466 kom byen under polsk overhøyhet, men i Polens deling i 1793 ble den underlagt Kongeriket Preussen. I Napoleonstiden ble byen lagt under Hertugdømmet Warszawa, men fra 1814 kom den igjen innunder Preussen. Den forble en del av Preussen og senere en del av det tyske rike frem til slutten av første verdenskrig, da den ble overført til den nyopprettede polske staten. Under andre verdenskrig ble Thorn igjen innlemmet i Tyskland, men etter krigens slutt ble den en del av Folkerepublikken Polen.


== Vennskapsbyer ==
Philadelphia, Göttingen, Leiden, Tavastehus, Kaliningrad, Čadca, Swindon, Novo mesto


== Eksterne lenker ==
Offisielt nettsted 
(en) Toruń – kategori av bilder, video eller lyd på Commons 
(en) Toruń – galleri av bilder, video eller lyd på Commons
Mähren

Morava er også navnet på en elv i regionen.

Mähren, eller Morava (tsjekkisk: Morava uttale , latin: Moravia), er en historisk region i Sentral-Europa. Sammen med den historiske regionen Böhmen og Tsjekkisk Schlesien utgjør den staten Tsjekkia siden opprettelsen i 1993. Regionens historiske hovedstad er Brno. Regionen er oppkalt etter elven Morava som omgir den, hvor slaviske stammer slo seg ned på et tidspunkt etter år 500. Mähren utgjør ikke lenger noen administrativ enhet.
Stormähren var et slavisk kongerike som omfattet dagens Mähren, Böhmen, Ungarn og Slovakia mellom 833 og begynnelsen av det 10. århundre. Riket ble etter hvert svekket, og madjarene (ungarere), som kom fra det vestlige Asia, ødela det i 907. Den vestlige delen ble annektert av kongeriket Böhmen i 955, tatt over av Polen i 999, og ble endelig en del av Böhmen i 1019. Dens befolkning ble stort sett tsjekkifisert på 1800-tallet. Den østlige delen, dagens Slovakia, ble i syd erobret av madjarere i 920-årene, og i 1000 eller 1001 ble hele dagens Slovakia tatt over av Polen under Bolesław I. Polens overhøyhet tok slutt i 1025 eller 1029, og i 1030 ble den sydlige halvdelen igjen tatt av ungarerne, som beholdt den til slutten av det 14. århundre. 
Mähren var senere en del av keiserriket Østerrike-Ungarn, under betegnelsen markgrevskapet Mähren. Ved første verdenskrigs slutt gikk Østerrike-Ungarn i oppløsning, og Mähren ble en del av Tsjekkoslovakia. Under andre verdenskrig var Mähren en del av det tyske protektoratet Böhmen-Mähren. Etter oppløsningen av Tsjekkoslovakia i 1993 var det tilløp til separatisme i Mähren. Det viste seg imidlertid snart at entusiasmen for å opprette et selvstendig Mähren var heller laber.
Dialektene i Mähren (moravisk) regnes som overgangsformer mellom tsjekkisk og slovakisk språk.


== Referanser ==


== Eksterne lenker ==
(en) Moravia – kategori av bilder, video eller lyd på Commons
Kaliningrad

Kaliningrad var fram til 1996 også navnet på byen Koroljov nær Moskva.
Kaliningrad (litauisk: Karaliaučius; tysk: Königsberg; polsk: Królewiec; russisk (siden 1946): Калининград, på folkemunne kalt Кениг – Kenig) er administrasjonssenter i Kaliningrad oblast i Russland. Området er en eksklave mellom Polen (Østpreussen) og Litauen mot Østersjøen. Elva Pregolja renner gjennom byen. Området har siden 2004 vært helt omgitt av Den europeiske union. 
Stedet er oppkalt etter  Mikhail Kalinin og fikk sitt navn i 1946, under den sovjetiske okkupasjonen av østre og sentrale Tyskland. Den tyske byen Königsberg ble da annektert av Sovjetunionen. Josef Stalin gjennomførte etnisk rensing og erstattet befolkningen med russere. Königsberg hadde en lang historie siden grunnleggelsen i 1255 og hadde en sentral plass i tysk politisk, kulturell og filosofisk historie.
I etterkrigstida er Königsberg under navnet Kaliningrad først og fremst kjent som en flåtebase under den kalde krigen. Den har et modernistisk preg. Det er lite tilbake av byen slik den var før andre verdenskrig; imidlertid har man begynt å bygge opp deler av byen etter klassisk tysk mønster igjen.
Det er tatt et initiativ for å gi byen sitt gamle navn tilbake. Josef Stalin gav en rekke byer navn etter seg selv og sine medarbeidere, men disse navnene er siden blitt fjernet.
24 km nord for byen ligger Khrabrovo lufthavn.


== Vennskapsbyer ==
Kaliningrad er vennskapsby med disse byene (året vennskapsavtalen ble inngått):


== Kjente personer fra Kaliningrad ==
Immanuel Kant, tysk filosof
Aleksej Leonov, kosmonaut
Viktor Patsajev, kosmonaut
Ljudmila Putina, president Vladimir Putins kone


== Referanser ==


== Kilder ==
Online guide to Kaliningrad – Kaliningradcity.ru.
Automatisk oversetting av lenken over (engelsk).


== Eksterne lenker ==
(en) Offisielt nettsted 
(en) Kaliningrad – kategori av bilder, video eller lyd på Commons 
(en) Kaliningrad – galleri av bilder, video eller lyd på Commons
Wolfram von Eschenbach

Wolfram von Eschenbach (død omkring 1220) var en tysk ridder og poet, og regnes som en av de største episke diktere i middelalderen ved siden av Hartmann von Aue og Gottfried von Strassburg. Som minnesanger skrev han også lyrisk poesi. 
Svært lite er kjent om Wolframs liv. Av hans navn har man sluttet seg til at han ble født i Eschenbach i nærheten av Ansbach, og det er kjent at han virket ved flere hoff i løpet av sitt liv.
Idag er han først og fremst kjent for Parzival, av mange ansett som det fremste episke verk fra denne tiden. Det er det eldste bevarte verk på tysk som omhandler den hellige gralen og for øvrig den eldste bevarte fullstendige gralsfortelling overhodet, og enkelte tror at Wolfram har hentet mye av historien i beretningen fra Chrétien de Troyes' Comte del Graal. Wolfram angir imidlertid den helt ukjente poeten Kyot fra Provence som en viktig kilde. Helten i verket kalles Parzival, eller Parsifal på norsk.


== Verker ==


== Referanser ==


== Eksterne lenker ==
Bibliotheca Augustana – Wolframs verk i originalutgave (middelhøytysk)
1864


== Begivenheter ==
1. februar går Preussen til krig mot Danmark. Den andre slesvigske krig ender 20. juli med at den danske kongen må avstå sine tyske hertugdømmer Schleswig-Holstein (Slesvig-Holsten).
17. februar – Oslo Arbeidersamfunn blir stiftet av Eilert Sundt.
16. april - Den første norske vegdirektøren, Christian Wilhelm Bergh, blir utnevnt. Dette regnes som oppstarten av Statens vegvesen.
18. april – Kampene ved Dybbøl som førte til at Danmark tapte krigen og måtte avgi områdene Slesvig, Holsten og Lauenborg.
20. april – Friederich Wilhelm Priess og Knud Frederik Christian Simonsen blir halshugget på Etterstad i Oslo for mordet på Knut Grøte.
26. mai – Montana blir amerikansk territorium.
27. juni – Den amerikanske borgerkrigen: Slaget ved Kennesaw.
5. august – Trondhjem–Størenbanen ble åpnet.
6. september - Studentsamfunnet i Ås stiftes, som «Aas Landbrugsskoles Forening».
15. september  – Det Norske Veritas ble stiftet.
20. oktober - Studenternes Forening for fri Undervisning ble dannet.
1. november – Norges første folkehøgskole trådte i virksomhet.
4. november – Det første elektriske lyset blir tent i Trefoldighetskirken i Christiania. Se artikkel Energi i Norge#Energibruk i Norge i førmoderne tid.
8. november – Abraham Lincoln blir gjenvalgt som USAs president.


== Fødsler ==
8. januar – Albert Victor, hertug av Clarence og Avondale (d. 1892)
15. mars – Johan Halvorsen, komponist, dirigent og musiker (d. 1935)21. april – Max Weber, tysk økonom og sosiolog (d. 1920)
11. juni – Richard Strauss, tysk komponist (d. 1949)23. juli – Apolinario Mabini, filippinsk nasjonalhelt (d. 1903)
23. september – Draga av Serbia, serbisk gemalinne (d. 1903)5. oktober – Louis Lumière, fransk oppfinner (d. 1948)
24. november – Henri de Toulouse-Lautrec, fransk maler og litograf (d. 1901)
23. desember – Prinsesse Zorka av Montenegro (d. 1890)
24. desember – Anders Svor, skulptør (d. 1929)Albert Møller også kjent som Snipp-Møller, xylograf og byoriginal (d. 1922)


== Dødsfall ==
Benjamin Wegner, tysk-norsk industriherre (f. 1795)
12. mai – J.E.B. Stuart, konføderert general (f. 1833)
1795


== Begivenheter ==


=== Frankrike ===
Den franske revolusjon
8. juni – Ludvig XVII av Frankrike, i praksis fortsatt dauphin (kronprins), døde i fengsel, antagelig av tuberkulose
Sverige ble det første kongedømmet som anerkjente den franske republikken.
5. oktober – Det bryter ut regulære kamper mellom republikanske styrker, under ledelse av Napoléon Bonaparte, og rojalister i Paris (13 Vendémiaire), der så mange som 600 blir drept, etter at republikanerne bruker artilleri. De republikanske styrkene vinner sammenstøtet.Den første koalisjonskrigen (1792-1797)
16. januar – Franskmennene erobrer Utrecht, Nederland.
19. januar – Den bataviske republikk blir proklamert, etter at Vilhelm V av Oranien flykter til Storbritannia.
23. januar – En fransk kavaleristyrke angriper en nederlandsk flåtestyrke ved å ta seg frem over isen ved Den Helder. Franskmennene tar til fange totalt 14 nederlandske skip.
5. april – Frankrike slutter fred med Preussen i Basel.
Franske styrker rykker fremover i Catalonia, tar Bilbao og Vitoria, og fortsetter mot Castilla.
23. juni – 21. juli – Britiske styrker går i land nær Quiberon, for å støtte opprøret i Vendée, men mislykkes.
22. juli – Spania slutter fred med Frankrike, og kampene i Pyreneene avsluttes.
28. august – Frankrike slutter fred med Hessen-Kassel i Basel.
23. november – Franske styrker, under ledelse av Barthélemy Schérer vinner over en koalisjonsstyrke fra Østerrike og Sardinia.


=== Andre begivenheter ===
7. april – Frankrike innførte meter som lengdemål
8. april – Kong Georg IV av Storbritannia giftet seg med Caroline av Braunschweig
24. oktober – Polen blir delt for tredje gang mellom Preussen, Østerrike og Russland
25. november – Kong Stanislav II Poinatowski av Polen abdiserer.
Farsund får bystatus.


== Fødsler ==
21. januar i Königsberg: Benjamin Wegner, prøyssisk-norsk industriherre26. april – Samson Isberg, norsk skarpretter
19. mai – Johns Hopkins, amerikansk filantrop (d. 1873)16. juli – John Francis Davis, engelsk sinolog (d. 1890)15. oktober – Fredrik Vilhelm IV av Preussen
31. oktober – John Keats, engelsk dikter
2. november – James Knox Polk, USAs 11. president (d. 1849)


== Dødsfall ==
11. februar – Carl Michael Bellman, svensk dikter og visesanger (f. 1740)
8. juni – Ludvig XVII av Frankrike
26. august – Grev Alessandro di Cagliostro, italiensk magiker – i inkvisisjonens fengsel i Roma (f. 1743)
31. oktober – François Philidor, fransk komponist og sjakkspiller (f. 1726)
23. desember – Henry Clinton, britisk general (f. 1738)
Terrorangrepet i Colombo 6. juni 2008

Terrorangrepet i Colombo 6. juni 2008 skjedde da en bombe i veikanten rammet en sivil buss i Colombo, hovedstaden i Sri Lanka.


== Bakgrunn ==
Tamiltigrene har slåss siden 1983 for en uavhengig stat for Sri Lankas etniske tamilminoritet i nord og øst, etter tiår med å bli marginalisert av den Sinhalese-dominerte regjeringer. Kampen har krevd livene til mer enn 70 000 mennesker.Sentrale representanter for regjeringen har lovet å knuse opprørsgruppen innen 2008, og kampene har rast i månedsvis på frontlinjene av den de facto staten i nord.Den srilankiske hæren har i månedene før dette terrorangrepet drevet med flere militære offensiver nord i landet hvor Tamiltigrene er sterkest. I januar 2008 brøt regjeringen en våpenhvileavtale fra 2002. Myndighetene hevdet at våpenhvilen ble brukt av Tamiltigrene til å omorganisere seg og ruste opp.


== Angrepet ==
Terrorangrepet skjedde da en veikantbombe detonerte da bussen passerte i Moratuwa, nær Colombo, i rush-trafikken om morgenen.


=== Skader ===
20 ble drept og minst 40 andre skal ha blitt skadet i terrorangrepet.


== Ansvar ==
En militær talsmann hevdet at Tamiltigrene kunne stå bak angrepet.


== Se også ==
Terrorangrepet i Colombo 2. februar 2008
Terrorangrepet i Colombo 6. april 2008
Terrorangrepet i Colombo 16. mai 2008


== Referanser ==
Gawain

Gawain (Gawan, Gawein, Gauvain) nevnes som en ridder av det runde bord ved kong Arthurs hoff. Han var sønn av den norske kongen Lot av Orknøyene, og nevø av Arthur.Han opptrer i mange romanser, den viktigste er Sir Gawain og den grønne ridder. Han er også en sentral figur i Chrétien de Troyes' Gralsfortelling og Wolfram von Eschenbachs Parzifal.


== Referanser ==
Reise

En reise eller ferd er en tur til ett eller flere reisemål, normalt av en viss varighet eller over en viss distanse og som regel med en eller flere overnattinger. Ved flere reisemål eller stoppested på samme reise taler man om en rundreise. Kortere reise kalles i stedet tur, mens lengre reise som krever relativt mye planlegging, særlig til lite bebodde eller vanskelig tilgjengelige områder, kalles ekspedisjon. 
Temaet behandles i reiselivsfaget og er organisert i reiselivsnæringen. Den som reiser kalles turist. 


== Se også ==
Ferie
Pilegrimsferd
Reiseliv
Romfart
Tjenestereise
Transport
Turisme
Verdens land


== Litteratur ==
Bjørnland, Dag (red) (1977): Innenlands samferdsel i Norge siden 1800. Del 1: Demring. (1800-1850). Oslo.
Rogan, Bjarne: Det gamle skysstellet. Reiseliv i Noreg frå mellomalderen til førre hundreåret. Oslo. ISBN 82-521-2759-2
Steen, Sverre (1929): Ferd og fest. Reiseliv i Norge i sagatid og middelalder. Oslo.


== Eksterne lenker ==
Backpacker.com – Informasjon om «backpacking»
Reiselivsmagasin – Reiseideer og reiseinspirasjon
BedreReise.no – Reisetips og reisenyheter fra hele verden.
Oseania

Oseania er en verdensdel som består av Australia og grupper med øyer hovedsakelig beliggende i det sørvestlige Stillehavet. Etnologisk blir de mindre øygruppene i regionen delt inn i Melanesia, Mikronesia og Polynesia. Begrepet «Oseania» ble første gang tatt i bruk av den franske oppdageren Jules Dumont d'Urville.
Oseanias grenser blir definert på flere ulike måter, men vanligvis blir deler av Australasia, slik som Australia, New Zealand og Ny-Guinea, også regnet som en del av verdensdelen i tillegg til de mindre øyene og øygruppene. Begrepet er i dag i bruk på en rekke språk for å omtale Australia og øygruppene rundt. Mange tror at Indonesia er en del av Oseania, men Indonesia tilhører Asia. Det er likevel rådende oppfatning at Vest-Papua, som er den indonesiske delen av øya Ny-Guinea, er en del av Oseania rent geofysisk.


== Stater og territorier ==

Oseania omfatter fjorten selvstendige stater og ti biland. Tabellen viser CIAs estimater for 2022.
1Fransk Polynesia, Ny-Caledonia og Wallis og Futuna er biland til Frankrike.
2Cookøyene, Niue og Tokelau er biland til New Zealand.
3Amerikansk Samoa, Guam og Nord-Marianene er biland til USA.
4Pitcairnøyene er et biland til Storbritannia.I tillegg inngår de fem indonesiske provinsene i Vest-Papua etnologisk og geografisk i Melanesia, mens den amerikanske delstaten Hawaii og den chilenske øya Påskeøya etnologisk og geografisk er en del av Polynesia. Ashmore og Cartierøyene, Christmasøya, Heard- og McDonaldøyene, Kokosøyene, Korallhavøyene og Norfolkøya er innlemmet i Australia. Bakerøya, Howlandøya, Jarvisøya, Johnston Atoll, Kingman Reef, Midwayøyene, Palmyra Atoll og Wake Island er ubebodde småøyer i Stillehavet tilhørende USA.


== Demografi ==

Tabellene under viser FNs prognose i 2022 for befolkningsutviklingen i Oseania og verden:
I FNs statistikk er hele Russland lagt til Europa, mens hele Tyrkia og Kypros er lagt til Asia. Vest-Papua (Indonesia) som er en del av Melanesia er lagt til Asia, mens Hawaii (USA) og Påskeøya (Chile) som er deler av Polynesia er lagt til Amerika.


== Referanser ==


== Se også ==
Verdensdel
Verdens land
Torun

Torun kan ha flere betydninger:

Toruń, en polsk by
Torun (navn), et skandinavisk kvinnenavn
Sammenlignende politikk

Sammenlignende politikk (Sampol) eller komparativ politikk (KP) er en av de fire dominante disiplinene innen moderne statsvitenskap. Den er særmerket som en deskriptiv disiplin som søker å utlede sentrale empiriske sammenhenger i politikken gjennom bruk av sammenliknende metode.Politiske systemer som sammenliknes i KP er for eksempel forskjellige land, politiske institusjoner, og politiske massebevegelser. Ved å sammenlikne store mengder data mellom land, institusjoner, og befolkninger kan en finne sentrale statsvitenskapelige forhold ved hjelp av kvantitativ statistisk analyse (mer spesifikt multivariabel regresjonsanalyse), som er en forskningsmetode som er svært mye brukt i moderne KP.Eksempelvis har man funnet lineære sammenhenger mellom regimestabilitet og høy BNP per capita (økonomisk velstand svarer til stabilt politisk styre), sammenheng mellom diktatur og forekomster av olje (ressursforbannelsen - diktaturer med store forekomster av naturressurser vil med svært lav sannsynlighet bli demokratiske), og sammenheng mellom monarki og velfungerende demokrati. Disse er alle sentrale politiske forhold som er utledet ved hjelp av komparativ forskningsmetode.   
Forskerne Seymour Martin Lipset og Stein Rokkan er med sine vitenskapelige arbeider regnet blant grunnleggerne av denne grenen av statsvitenskap. Vanligvis er sammenlignende politikk underlagt mer allmenn statsvitenskap, men på Rokkans eget universitet, Universitetet i Bergen, har de et Institutt for sammenliknende politikk der det blir undervist i som et eget fag.


== Sentrale spørsmål ==
Eksempler på spørsmål som forskes på i komparativ politikk:  

Finnes det en sammenheng mellom økonomisk utvikling og demokratisk styresett?
Finnes det en sammenheng mellom religioner og kulturer og demokratisk styresett?
Produserer føderalstater mer stabile politiske systemer enn sentraliserte stater?


== Sentrale teoretikere ==
Stefano Bartolini
Reinhard Bendix
Hans Daalder‎
Robert A. Dahl
Russell Dalton
Maurice Duverger
Shmuel N. Eisenstadt
Samuel P. Huntington
Max Kaase
Arend Lijphart
Juan Linz
Seymour Martin Lipset
Barrington Moore
Pippa Norris
Adam Przeworski
Stein Rokkan
Giovanni Sartori
Theda Skocpol
Henry Teune
Charles Tilly


== Referanser ==
Liste over stater

Dette er en liste over stater per september 2012, det vil si selvstendige politiske enheter i det internasjonale systemet, som oppfyller Montevideo-konvensjonen og er anerkjent av minst én annen stat. Se også listen over FNs medlemsland.
Palestina og Vest-Sahara er ikke med på denne listen, ettersom de er under fremmed okkupasjon. Somaliland er heller ikke tatt med, siden det ikke er anerkjent av noen andre stater.


== A ==


== B ==


== C ==


== D ==


== E ==


== F ==


== G ==


== H ==


== I ==


== J ==


== K ==


== L ==


== M ==


== N ==


== O ==


== P ==


== Q ==


== R ==


== S ==


== T ==


== U ==


== V ==


== Z ==


== Ø ==


== Se også ==
Liste over historiske stater
Flaggalleri
Nasjonalitetsbenevnelser
FNs medlemsland


== Referanser ==


== Eksterne lenker ==
Statsnavn, hovedsteder og nasjonaldager fra Utenriksdepartementet.
CIAs oversikt over verdens land Arkivert 12. august 2008 hos Wayback Machine.